KIRJALLINEN KYSYMYS E-0332/02 esittäjä(t): Christos Folias (PPE-DE) komissiolle. Kreikan rautatieinfrastruktuuri.



Virallinen lehti nro 205 E , 29/08/2002 s. 0118 - 0120



KIRJALLINEN KYSYMYS E-0332/02 esittäjä(t): Christos Folias (PPE-DE) komissiolle (12. helmikuuta 2002) Aihe: Kreikan rautatieinfrastruktuuri Jatkona komission jäsenen Michel Barnier'n komission puolesta 24. tammikuuta 2002 antamaan vastaukseen (kysymykseeni P-3122/01)(1) kysyn komissiolta seuraavaa: 1. Minkä verran yhteisön toisesta tukikehyksestä vuosina 19941999 ja koheesiorahastosta on maksettu määrärahoja kuhunkin Kreikan rautatieinfrastruktuuria koskevaan hankkeeseen, liikkuva kalusto ja tutkimukset mukaan luettuina? 2. Minkä verran komissio on tähän mennessä maksanut määrärahoja ThriasioElefsinaKorintti-ratahankkeeseen, EvangelismosLeptokaria-ratahankkeeseen ja PATHE-sähköistämishankkeeseen (PatrasAteenaThessaloniki-moottoritie) ennen hankkeiden fyysisen kohteen ja taloudellisten puitteiden muuttamista ja sen jälkeen? 3. Onko rautatieverkkoa koskeviin hankkeisiin tehty muita muutoksia? 4. Minkä verran Kreikan rautatieinfrastruktuurihankkeisiin tarkoitettuja määrärahoja yhteensä Kreikka on esittänyt komission yksiköille ja mitä fyysistä kohdetta nämä määrärahat vastaavat? 5. Mikä fyysinen kohde ja mitkä taloudelliset puitteet on toteutettu kolmea edellä mainittua hanketta koskevan uuden aikataulun mukaisesti? 6. Euroopan komissio on ilmoittanut PATHE-sähköistämishankkeen yhteisrahoittamisen keskeyttämisestä. Kun otetaan huomioon, että alun perin hyväksytty hanke kutistui joidenkin tutkimusten rahoitukseksi sekä nykyisen merkintäjärjestelmän muuttamiseksi, ovatko PATHE-sähköistämishankkeen menot komission mielestä tukikelpoisia silloin, kun ne eivät koske päätökseen saatettua ja toiminnassa olevaa hanketta, mitä yleensä vaaditaan yhteisrahoituksen ennakkoehtona? 7. Milloin komissio ilmoitti tarkastustensa tuloksista ja pyysi vastausta Kreikan viranomaisilta? 8. Mitä mieltä komissio on yrityksen hankkeiden toteuttamisessa saavuttamista tuloksista yleensä? (1) EYVL C 147 E, 20.6.2002. Michel Barnier'n komission puolesta antama vastaus (15. huhtikuuta 2002) 1. Euroopan aluekehitysrahastosta on tähän mennessä yhteisön tukikehykseen kuuluvan rautateitä koskevan toimenpideohjelman mukaisesti maksettu Kreikalle ohjelmakaudella 19941999 yhteensä 363 miljoonaa euroa, liikkuva kalusto ja tutkimukset mukaan luettuina. Komissio ryhtyy suorittamaan jäsenvaltioille välimaksuja ohjelmakauden 19941999 toimenpideohjelmista jäsenvaltioiden esittämien, koko toimenpideohjelmaa koskevien menoilmoitusten perusteella. Tässä vaiheessa komissiolla ei ole käytössään tietoja kuhunkin yksittäiseen hankkeeseen maksetusta määrästä. Koheesiorahaston osalta voidaan todeta, että 1. helmikuuta 2002 Kreikan rautatieinfrastruktuuria koskevaan hankkeeseen suoritettujen maksujen kokonaismäärä on 453 756 412 euroa, joka jakautuu yksittäisten hankkeiden kesken seuraavasti: >TAULUKON PAIKKA> 2. ja 5. Koheesiorahastosta on maksettu kysymyksessä mainittuihin yksittäisiin hankkeisiin yhteensä seuraavanlaiset määrät: - ThriassioElefsisKorintti (vaihe A) ennen alustavan päätöksen muuttamista: 54 miljoonaa euroa (joka vastaa 90:tä prosenttia hyväksytystä tuesta ja 25,5:tä prosenttia hyväksytystä fyysisestä kohteesta). - ThriassioElefsisKorintti (vaihe B) hanketta koskevan alustavan päätöksen muuttamisen jälkeen: 16,5 miljoonaa euroa (joka vastaa 20:tä prosenttia hyväksytystä tuesta ja joka on suoritettu ennakkomaksuna). - EvagelismosLeptokaria (vaihe A): 234,85 miljoonaa euroa (joka vastaa 90:tä prosenttia hyväksytystä tuesta ja 63:a prosenttia hyväksytystä fyysisestä kohteesta). - Ateenan ja Thessalonikin välisen rataosuuden sähköistäminen: 21,6 miljoonaa euroa (joka vastaa 64:ää prosenttia hyväksytystä tuesta ja 23:a prosenttia hyväksytystä fyysisestä kohteesta). Kahteen viimeksi mainittuun hankkeeseen ei ole suoritettu maksuja sen jälkeen, kun niitä koskevia yhteisrahoituspäätöksiä viimeksi muutettiin vuosina 2001 ja 1999. 3. Rautateitä koskevaa toimenpideohjelmaa, joka hyväksyttiin joulukuussa 1994, on muutettu neljästi: vuosina 1996, 1998, 1999 ja viimeksi vuonna 2000. Yksittäisiin rautatiehankkeisiin myönnettävää koheesiorahaston tukea koskevia komission päätöksiä on muutettu seuraavasti: >TAULUKON PAIKKA> 4. Kreikan viranomaisten tähän mennessä ilmoittamien, ohjelmakauden 19941999 rautateitä koskevan toimenpideohjelman perusteella tukikelpoisten julkisten menojen kokonaismäärä on 547 miljoonaa euroa. Tähän mennessä ilmoitettu koheesiorahaston rautatiehankkeiden vastaava määrä eli tukikelpoisten julkisten menojen kokonaismäärä on noin 600 miljoonaa euroa. 6. On syytä todeta, että tähänastiset sähköistämishankkeeseen suoritetut maksut käsittävät hankkeen tulevaa kehitystä koskevia suunnittelu- ja valmistelutoimia. Komissio haluaa myös kiinnittää arvoisan parlamentin jäsenen huomion siihen, että tähänastiset hanketta koskevat maksusuoritukset ovat olleet ennakko- ja välimaksuja. Kun lopullista maksusuoritusta koskeva pyyntö esitetään, komissio tarkastaa, että hanke tai hankkeen vaihe on saatu päätökseen ja että toiminta on määräysten mukaista. Komissio on esittänyt kantansa tätä hanketta koskevista lisämaksuista arvoisan parlamentin jäsenen esittämään kirjalliseen kysymykseen P-3122/01(1) antamassaan vastauksessa. 7. Komission teettämistä sähköistämishankkeen ja rataosuutta EvagelismosLeptokaria koskevan hankkeen asiantuntijatarkastusten tuloksista ilmoitettiin Kreikan viranomaisille 25. heinäkuuta 2001. Kreikan viranomaiset esittivät komissiolle näkemyksensä ja huomautuksensa tarkastusten tuloksista 30. tammikuuta 2002. 8. Ergosen perustaminen on osa politiikkaa, jonka Kreikan viranomaiset ja komissio ovat hyväksyneet vuosien 19941999 yhteisön tukikehyksen yhteydessä. Tällä politiikalla pyritään luomaan uusia suurten infrastruktuurihankkeiden hallinnoinnista vastaavia itsenäisiä elimiä, jotta näiden hankkeiden täytäntöönpanon suunnitteluun, budjetointiin, ajoitukseen ja laatuun liittyvät ongelmat voitaisiin voittaa. Muita esimerkkejä edellisen tukikehyksen yhteydessä Kreikkaan perustetuista elimistä ovat Attiko Metro Company, joka vastaa Ateenan metron rakentamisesta ja laajentamisesta, ja Egnatia Company, joka vastaa Egnatian moottoritien rakentamisesta. Komissio pyrkii asiantuntijoiden avustamana tutkimaan edellä mainittujen elinten harjoittaman projektinhallinnan tehokkuutta ja laatua. Ensimmäisenä toimenpiteenä on Ergosen tarkastus, joka suoritetaan lähikuukausina. (1) EYVL C 147 E, 20.6.2002.